પૂર્વ વિદેશમંત્રી સુષ્મા સ્વરાજ માટે આયોજિત કરવામાં આવેલી શ્રદ્ધાંજલિ સભામાં વડાપ્રધાન નરેન્દ્ર મોદીએ આજે કહ્યું હતું કે, વડાપ્રધાન બની ગયા બાદ તેમને પ્રથમ બોધપાઠ સુષ્મા સ્વરાજથી મળ્યો હતો જ્યાં તમામ લોકોએ સુષ્મા સ્વરાજની સાથે પોતાના સંબંધોનો ઉલ્લેખ કર્યો હતો ત્યારે મોદીએ એ ગાળાના એક કિસ્સાનો ઉલ્લેખ કર્યો હતો જ્યારે તેઓ પ્રથમ વખત સંયુક્ત રાષ્ટ્રમાં ભાષણ આપનાર હતા.